白犀牛

白犀牛，又叫做方唇犀牛，係現存嘅犀牛裏面數量較多嘅一種，亦係鍾意群居嘅犀牛。而家有兩個亞種：南方亞種，截至2007年底有17,480隻野生品種；北方亞種就非常稀有，全球可能少過13隻。

分類同命名 

白犀牛其實唔應該叫做白犀牛嘅。佢喺南非土著——波爾人嘅土語裏面，係叫做Wijde Rhino，即係「寬大嘅犀牛」咁解，只不過早年去非洲碰運氣嘅歐洲機會主義誤將Wijde Rhino翻譯做White Rhino，即係「白色嘅犀牛」，於是就將錯就錯，用到而家，成為同黑犀牛對比嘅名

身體特徵 
白犀牛又叫做方唇犀牛，因為佢哋有一個寬大嘅咀，好啱用嚟食草，其他嘅犀牛品種都係勾咀嘅，方便食樹葉。無門牙，臼齒就好似排列得好整齊嘅小火山咁，而每個「小火山」嘅邊緣都生有一圈堅硬嘅琺瑯質。兩排齒冠就好似剃刀咁，可以快速剷去闊20cm嘅草皮。

分布 
喺非洲東北部嘅熱帶稀樹大草原，同非洲南部嘅乾旱大草原度生存。

繁殖動向 
南非Pretoria國家動物公園係第一個養白犀牛孤兒嘅地方，而且喺1946年有成功繁殖嘅記錄。雖然白犀牛較易養，但要直到1960年代先普遍畀其他動物園養。現時動物園界有2大白犀牛族群：Whipsnade野生動物公園同埋聖地牙哥動物園。

住響聖地牙哥動物園成9年咁耐嘅白犀牛曼哈拉，一直都冇繁殖犀牛仔，後嚟將佢移到野生動物園區之後，呢個面積達93英畝嘅地方，多咗成廿隻犀牛乸陪佢之後，13年內已繁殖到59隻犀牛仔，佢嘅就亦令白犀牛暫時脫離瀕臨絕種動物嘅行列。

奇蹄目
南非哺乳動物

延伸閱讀 

White Rhino Info & White Rhino Pictures on the Rhino Resource Center website.
White Rhino entry on International Rhino Foundation website.
White Rhino entry on World Wide Fund for Nature website.
White Rhinoceros entry on IUCN Red List.
Honolulu Zoo
San Diego Zoo
Philadelphia Zoo
Narrated video about the White Rhinoceros
White Rhino description
First test tube White Rhinoceros born at Budapest Zoo
Poachers kill one of last two white rhinos in Zambia
Rhino Webcam at Zoo Budapest

IUCN近危物種 
犀科